માનવમિત્ર, નવી દિલ્હી : રાજધાની દિલ્હીનાં બુરાડી વિસ્તારનાં સંત નગરનાં એક ઘરમાં રવિવારે એક સાથે ૧૧ લોકોની સામુહિક આત્મહત્યાથી સનસની ફેલાઈ ગઈ છે. મૃતકોમાંથી નવ લોકોની આંખો પર પટ્ટી બાંધેલી હતી અને તે ઘરના પહેલા માળની લોબીની જાળી સાથે લટકેલા હતા. એક મહિલાની લાશ રૂમના દરવાજા આગળ લટકેલ હતી જયારે વૃદ્ધ મહિલાની લાશ અન્ય રૂમમાં જમીન પર પડેલી હતી. પોલીસને કાળા જાદુનાં ચક્કરમાં આ હત્યા કરવામાં આવી છે તેવો અંદેશો છે. પોલીસે સમગ્ર મામલાની તપાસ શરુ કરી દીધી છે.